Jones: 'MRK ondersoek my nie oor Etzebeth-uitlatings' | Maroela Media
Die Suid-Afrikaanse Menseregtekommissie (MRK) het geen formele ondersoek geloods na adv. Buang Jones se uitlatings oor Bok-slot Eben Etzebeth se saak nie. Só het Jones, die MRK se nasionale hoof van regsdienste, Dinsdag in die parlement gesê tydens sy onderhoud met LP's vir die pos van adjunk-openbare beskermer (OB).
Die MRK het in Oktober gesê hy ondersoek Jones se uitlatings op 3 Oktober in Langebaan oor die ondersoek na Etzebeth se beweerde rassistiese uitsprake. Jones het toe gesê dat Etzebeth nie met "moord sal wegkom nie" en dat die MRK van hom 'n "voorbeeld sal maak".
Adv. André Gaum, een van die MRK se kommissarisse, het verlede maand gesê Jones se optrede rondom die Etzebeth-ondersoek was "problematies" en dat dit ondersoek sal word. Nou wil dit voorkom of dié ondersoek nooit plaasgevind het nie.
Die MRK het steeds nie gereageer op Maroela Media se navraag van etlike weke gelede oor hoe die ondersoek vorder nie. Die Afrikanerbond het ook gekla dat hulle nog geen terugvoer van die MRK in dié verband ontvang het nie. Nou blyk dit die saak is nooit ondersoek nie.
Die VF Plus sê die indien daar geen formele ondersoek teen hom is rakende die Eben Etzebeth-aangeleentheid nie, dit integriteit van die MRK verder in die gedrang bring.
"Jones het Etzebeth in sy uitlatings reeds skuldig bevind en die VF Plus het beswaar daarteen aangeteken aangesien dit bevooroordelend was sonder dat Etzebeth die geleentheid gebied is om te reageer," sê dr. Pieter Groenwald, VF Plus-leier.
"Die MRK moet nou die verwarring oor die ondersoek teen Jones uit die weg ruim. Indien die MRK nie oop kaarte gespeel het oor die ondersoek nie, sal dit ernstige vrae laat ontstaan oor die funksionering en partydigheid van die MRK en sy amptenare," sê Groenewald.
"Indien Jones wel ondersoek word, beteken dit hy het nie oop kaarte met die parlementslede gespeel nie en dit sou hom outomaties diskwalifiseer vir pos van adjunk-openbare beskermer."
Buang Jones Eben Etzebeth MRK
Natuurlik sal hulle hom nie ondersoek nie hy is wit
Die MRK het parlement mislei oor optrede teen Mnr Jones en het gevolglik geen geloofwaardigheid meer nie. Die Raad moet ontbind word en deur n geregtelike kommissie ondersoek word.
Hoop daar word eerder n voorbeeld van die Jones outjie gemaak, sodat hy nie met sy gewraakte opmerking(s) sal wegkom nie